text: Paulsen-perle sikrer sejr til Esbjerg fB
  04 april 2016 kl. 19.04
  Esbjerg fB vandt mandag aften 1-0 over Viborg i et regnvejrsopgør. Bjørn Paulsen stod for det enlige mål, der er forårets flotteste scoring på Blue Water Arena.
  
  
  Den smukke scoring efter fem minutters spil af Bjørn Paulsen sikrede Esbjerg sejren hjemme over Viborg og øgede afstanden til Hobro på sidstepladsen.
  Kampen endte 1-0 på den meget regnvåde bane.
  Bjørn Paulsen scorede med en afslutning bag om sit støtteben, hvor han placerede bolden i det lange hjørne uden chance for Viborg-målmanden.
  Sejren er den kun sjette til Esbjerg fB i superligaen i denne sæson. Med 10 spillerunder igen er Esbjerg 14 points foran Hobro.
  